KOMISSION ASETUS (ETY) N:o 1469/68, annettu 23 päivänä syyskuuta 1968, öljysiemeniä koskevien asetusten N:o 282/67/ETY, N:o 284/67/ETY ja (ETY) N:o 911/68 muuttamisesta



Virallinen lehti nro L 239 , 28/09/1968 s. 0001 - 0002

Suomenk. erityispainos Alue 3 Nide 2 s. 0135

Tanskank. erityispainos: Sarja I Alue 1968(II) s. 0432

Ruotsink. erityispainos Alue 3 Nide 2 s. 0135

Englannink. erityispainos: Sarja I Alue 1968(II) s. 0438

Kreikank. erityispainos: Luku 03 Nide 4 s. 0020

Espanjank. erityispainos: Luku 03 Nide 3 s. 0016

Portugalink. erityispainos: Luku 03 Nide 3 s. 0016



KOMISSION ASETUS (ETY) N:o 1469/68, annettu 23 päivänä syyskuuta 1968, öljysiemeniä koskevien asetusten N:o 282/67/ETY, N:o 284/67/ETY ja (ETY) N:o 911/68 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1) ja erityisesti sen 26 artiklan 3 kohdan ja 27 artiklan 5 kohdan, ottaa huomioon yhteisön ja Kreikan välisestä rasvojen kaupasta 27 päivänä lokakuuta 1966 annetun neuvoston asetuksen N:o 162/66/ETY(2) ja erityisesti sen 8 artiklan, ottaa huomioon rapsin-, rypsin- ja auringonkukansiementen vientituista 21 päivänä kesäkuuta 1967 annetun neuvoston asetuksen N:o 142/67/ETY(3) ja erityisesti sen 6 artiklan, sekä katsoo, että öljysiementen interventiota koskevista yksityiskohtaisista säännöistä 11 päivänä heinäkuuta 1967 annetun komission asetuksen N:o 282/67/ETY(4), sellaisena kuin se on muutettuna asetuksella (ETY) N:o 919/68, artiklassa säädetään näytteenotosta sekä siementen öljy- ja kosteuspitoisuuden sekä epäpuhtauksien pitoisuuden määrittämisestä; näistä toimenpiteistä, öljypitoisuuden määrittämistä lukuun ottamatta, säädetään myös tietyistä öljysiementen vientitukien soveltamista koskevista yksityiskohtaisista säännöistä 11 päivänä heinäkuuta 1967 annetun komission asetuksen N:o 284/67/ETY(5), sellaisena kuin se on muutettuna asetuksella (ETY) N:o 862/68(6), 2 artiklassa sekä tietyistä öljysiementen tukea koskevista yksityiskohtaisista säännöistä 5 päivänä heinäkuuta 1968 annetun komission asetuksen (ETY) N:o 911/68(7) 17 artiklassa, saatu kokemus on osoittanut, että siementen öljy- ja kosteuspitoisuuden sekä epäpuhtauksien pitoisuuden määrittämisessä laboratorionäytteet on muokattava määritettäviksi näytteiksi, öljysiementen tuki- ja interventiojärjestelmien yhtenäisen soveltamisen takaamiseksi jäsenvaltioissa, yhteisössä on käytettävä tästä lähtien yhteistä menetelmää näytteiden ottamiseksi ja muokkaamiseksi sekä siementen öljy- ja kosteuspitoisuuden sekä epäpuhtauksien pitoisuuden määrittämiseksi, ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen N:o 282/67/ETY 4 artikla seuraavasti: "Näytteet otetaan, laboratorionäytteet muokataan määritettäviksi näytteiksi ja öljy-, ja kosteuspitoisuus sekä epäpuhtauksien pitoisuus määritetään koko yhteisölle yhteisellä menetelmällä." 2 artikla Poistetaan asetuksen N:o 282/67/ETY liite II. 3 artikla Korvataan asetuksen N:o 284/67/ETY 2 artikla seuraavasti: "Näytteet otetaan, laboratorionäytteet muokataan määritettäviksi näytteiksi ja epäpuhtauksien pitoisuus ja kosteuspitoisuus määritetään koko yhteisölle yhteisellä menetelmällä." 4 artikla Korvataan asetuksen (ETY) N:o 911/68 17 artikla seuraavasti: "Näytteet otetaan, laboratorionäytteet muokataan määritettäviksi näytteiksi ja epäpuhtauksien pitoisuus ja kosteuspitoisuus määritetään koko yhteisölle yhteisellä menetelmällä." 5 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä syyskuuta 1968. Komission puolesta Puheenjohtaja Jean REY (1) EYVL N:o 172, 30.9.1966, s. 3025/66 (2) EYVL N:o 197, 29.10.1966, s. 3393/66 (3) EYVL N:o 125, 26.6.1967, s. 2461/67 (4) EYVL N:o 151, 13.7.1967, s. 1 (5) EYVL N:o 151, 13.7.1967, s. 6 (6) EYVL N:o L 152, 1.7.1968, s. 26 (7) EYVL N:o L 158, 6.7.1968, s. 8